pythainlp/thai-wiki-dataset-v3 huggingface dataset:
สมโพธิ แสงเดือนฉาย

สมโพธิ แสงเดือนฉาย เกิด 24 พฤษภาคม พ.ศ. 2484 (ตามบัตรประชาชน เกิดจริง พ.ศ. 2483) เสียชีวิตเมื่อวันที่ 25 สิงหาคม พ.ศ. 2564 เป็นผู้อำนวยการสร้าง และผู้กำกับเทคนิคพิเศษชาวไทย ที่ได้มีโอกาสไปดูงานในบริษัทโตโฮ ประเทศญี่ปุ่น เป็นผู้ก่อตั้งโรงถ่ายภาพยนตร์ไชโย มีชื่อเสียงเป็นที่รู้จักกันดีในฐานะผู้อำนวยการสร้างและผู้กำกับภาพยนตร์ในแนวเทคนิคพิเศษ, แฟนตาซี และวรรณคดีไทย
== ประวัติ ==
สมโพธิ เกิดที่อำเภอพระประแดง จังหวัดสมุทรปราการ เป็นบุตรของชาวจีนโพ้นทะเลจากมณฑลกวางตุ้ง เดิมมีชื่อว่า "เล็ก" เนื่องจากเป็นบุตรชายคนเล็กของครอบครัว เป็นเด็กวัดตั้งแต่อายุเพียง 7 ขวบ โดยอาศัยอยู่ที่วัดไพชยนต์พลเสพย์ราชวรวิหาร ด้วยการขอพ่อแม่ออกไปอยู่เอง ด้วยความฝันที่อยากเป็นนักสร้างภาพยนตร์ตั้งแต่เด็ก โดยได้รับแรงบันดาลใจจากผลงานการ์ตูนของประยูร จรรยาวงษ์ และภาพยนตร์เร่ที่มาฉายข้างวัด และที่วัดนี้เอง ที่เจ้าอาวาสได้เปลี่ยนชื่อให้เป็น "สมโพธิ" อย่างในปัจจุบัน โดยมีความหมายถึงสัมโพธิญาณ หรือการตรัสรู้ ของพระสัมมาสัมพุทธเจ้า
สมโพธิเริ่มต้นเรียนรู้งานสร้างภาพยนตร์จากการเป็นลูกจ้างร้านถ่ายรูปก่อน มีผลงานการฉายพระรูปพระบาทสมเด็จพระเจ้าอยู่หัวภูมิพลอดุลยเดช ทรงฉลองพระองค์ชุดลูกเสือ แทนช่างภาพตัวจริงที่ป่วย จนได้ลงปกนิตยสารชัยพฤกษ์ ขณะที่ศึกษาอยู่ชั้นมัธยมศึกษาปีที่ 3 (ม.3) และได้เป็นช่างภาพประจำหนังสือพิมพ์สยามรัฐ ของม.ร.ว.คึกฤทธิ์ ปราโมช ตั้งแต่อายุเพียง 15 ปี ต่อมาได้เข้าศึกษาต่อด้านการถ่ายภาพและภาพยนตร์ที่วิทยาลัยเทคนิคกรุงเทพ และมีผลงานด้านภาพยนตร์โฆษณาชวนเชื่อต่อต้านลัทธิคอมมิวนิสต์ ตามนโยบายรัฐบาลในขณะนั้น เป็นภาพยนตร์สารคดีเกี่ยวกับพระราชกรณียกิจ หลังจากที่เข้าศึกษาได้เพียงปีเดียว อีกทั้งยังได้เป็นช่างภาพประจำตัวของจิม ทอมป์สัน ต่อมาเมื่ออายุได้ 20 ปี ได้รับทุนการศึกษาจากธนาคารออมสิน กับธนาคารมิตซุยไปศึกษาต่อด้านเทคนิคภาพยนตร์ที่ประเทศญี่ปุ่นเป็นเวลา 2 ปี ในบริษัท โตโฮโปรดักชั่นส์ จำกัด และได้พบกับ เอจิ สึบูรายะ ในฐานะเป็นนักศึกษาฝึกงาน
สมโพธิ ได้สร้างภาพยนตร์เรื่องสุดท้าย คือ กิ้งก่ากายสิทธิ์ ในปี พ.ศ. 2528 จากนั้นได้เดินทางไปประเทศญี่ปุ่นเพื่อทำงานเกี่ยวกับอุลตร้าแมนโดยเฉพาะ ซึ่งในภายหลังได้มีการฟ้องร้องกรณีเรียกสิทธิจากซึบูราญ่า โปรดักส์ชั่น จำกัด ประเทศญี่ปุ่น โดยอ้างถึงการเป็นเจ้าของลิขสิทธิ์ในส่วนที่เกี่ยวของกับอุลตร้าแมนในประเทศต่างๆ แม้ชนะคดีที่ศาลฎีกาประเทศญี่ปุ่นและประเทศจีน แต่กลับแพ้คดีในศาลฎีกาประเทศไทยและศาลประเทศอเมริกา คงต้องรอดูผลในประเทศอื่นๆ เนื่องด้วยอุลตร้าแมนเป็นตัวละครที่ได้รับความนิยมอย่างกว้างขวาง ในหลายประเทศทั่วโลก
== การเสียชีวิต ==
สมโพธิ แสงเดือนฉาย เสียชีวิตเมื่อวันที่ 25 สิงหาคม พ.ศ. 2564 ด้วยโรคมะเร็ง
== ผลงาน ==
ภาพยนตร์ (ทั้งหมด 16 เรื่อง)
ละครโทรทัศน์ (ภาพยนตร์ชุดทางโทรทัศน์/ ซีรีส์)
== อ้างอิง ==
== แหล่งข้อมูลอื่น ==
บทสัมภาษณ์คุณสมโพธิ แสงเดือนฉาย
บุคคลจากอำเภอพระประแดง
ผู้กำกับภาพยนตร์ชาวไทย
ชาวไทยเชื้อสายจีน
ผู้อำนวยการสร้างภาพยนตร์ชาวไทย
นักถ่ายภาพชาวไทย
ผู้กำกับละครโทรทัศน์ชาวไทย
บุคคลจากมหาวิทยาลัยเทคโนโลยีราชมงคลกรุงเทพ
Bauhinia forficata

Bauhinia forficata หรือมีชื่อสามัญว่า ปาตา เด วากา (Pata de Vaca) เป็นพืชมีดอกที่เป็นไม้ยืนต้นในวงศ์ Fabaceae เป็นพืชท้องถิ่นของบราซิลและเปรู ในทางยาสมุนไพร ใช้รักษาโรคเบาหวานและโรคทางเดินปัสสาวะในบราซิล มีฤทธิ์ลดระดับน้ำตาลในเลือดของหนูทดลอง เพิ่มการนำกลูโคสเข้าสู่กล้ามเนื้อ
== อ้างอิง ==
== แหล่งข้อมูลอื่น ==
Its entry in the tropical plant database
Research identifying useful chemical extracted from Pata de vaca
สมุนไพร
สกุลชงโค
เสี้ยวดอกขาว

เสี้ยวดอกขาว  เป็นพืชมีดอกชนิดหนึ่งในวงศ์ถั่ว (Fabaceae) เป็นพืชพื้นเมืองในเอเชีย แพร่กระจายในจีนไปจนถึงปากีสถานและอินเดีย

เป็นไม้ยืนต้น สูงถึง 10-12 เมตร ใบยาว 10-20 เซนติเมตร และกว้าง กลม เป็นสองซีกแบบใบชงโค ดอกสีชมพูอ่อนหรือสีขาว เส้นผ่านศูนย์กลาง 8-12 เซนติเมตร มี 5 กลีบ ผลยาว มีหลายเมล็ด เป็นพืชที่นิยมใช้ในการจัดสวน และใช้ดึงดูดนกฮัมมิงเบิร์ด เช่น Sapphire-spangled Emerald (Amazilia lactea), Glittering-bellied Emerald (Chlorostilbon lucidus) หรือ White-throated Hummingbird (Leucochloris albicollis) ให้เข้ามาในสวน แต่ในบางบริเวณ อาจกลายเป็นพืชรุกรานได้
== ยาสมุนไพร ==
สารสกัดด้วยอะซีโตนและเมทานอลจากเปลือกไม้ของ Bauhinia variegata ยับยั้งเชื้อแบคทีเรียได้หลายชนิด  ตาอ่อนและรากใช้รักษาโรคเกี่ยวกับการย่อยอาหาร ใช้รักษาโรคหืดและฝี ใช้เป็นยาบำรุงธาตุ รักษาโรคผิวหนัง ในอินเดีย มีฤทธิ์ยับยั้งการอักเสบ มีฤทธิ์ยับยั้งเซลล์มะเร็ง ป้องกันการเกิดมะเร็งตับในหนูทดลอง
== อ้างอิง ==
== แหล่งข้อมูลอื่น ==
Bauhinia variegata in West African plants – A Photo Guide.Invasive Species South Africa
สมุนไพร
สกุลชงโค
พืชที่มีฤทธิ์ยับยั้งมะเร็ง
พืชที่มีฤทธิ์ยับยั้งแบคทีเรีย
ดอกไม้ประจำจังหวัดของไทย
ปลาผีเสื้อกลางคืนปากยาว

ปลาผีเสื้อกลางคืนปากยาว (Longtail seamoth, Slender seamoth; ) เป็นปลาทะเลกระดูกแข็งชนิดหนึ่ง อยู่ในวงศ์ปลาผีเสื้อกลางคืน (Pegasidae)
เป็นปลาที่มีขนาดเล็ก มีขนาดยาวไม่เกิน 4-6 เซนติเมตร มีลำตัวเป็นเกราะแข็ง ครีบหางมีเกราะรูปวงแหวนต่อกัน เป็นข้อ ๆ ปากยื่นยาวออกไป ลำตัวแบนลง ครีบหูมีขนาดใหญ่แผ่ออกด้านข้างคล้ายปีกของผีเสื้อ ครีบท้องมีก้านแข็งหนึ่งคู่ ที่เหลือเป็นก้านครีบอ่อนที่พัฒนาไปคล้ายขาเดิน มีผิวตัวด้านบนมีลายรูปตาข่าย อาจมีสีน้ำตาลอ่อน จนถึงสีน้ำตาลเข้ม คล้ายกับปลาผีเสื้อกลางคืน (Eurypegasus draconis) ซึ่งอยู่ในวงศ์เดียวกัน แต่ปลาผีเสื้อกลางคืนปากยาว จะมีส่วนปากที่ยื่นยาวกว่า
เป็นปลาที่หากินตามพื้นทะเล ที่เป็นพื้นทรายหรือทรายปนโคลน ด้วยการใช้ครีบคืบคลานไปกับพื้นคล้ายกับการเดิน โดยกินสัตว์น้ำขนาดเล็ก ๆ ต่าง ๆ เป็นอาหาร
พบแพร่กระจายพันธุ์กว้างไกล ตั้งแต่ ออสเตรเลีย, บาห์เรน, จีน, อินเดีย, อินโดนีเซีย, มาเลเซีย, โมซัมบิก, พม่า, ฟิลิปปินส์, ซาอุดิอาระเบีย, สิงคโปร์, เกาะไต้หวัน, แทนซาเนีย และไทย
==อ้างอิง==
==แหล่งข้อมูลอื่น==
Slender seamoth 
วงศ์ปลาผีเสื้อกลางคืน
ปลาแอฟริกา
ปลาที่พบในประเทศอินเดียปลาที่พบในประเทศจีน
ปลาที่พบในประเทศออสเตรเลีย
ปลาที่พบในประเทศไทย
พย็องซ็อง

พย็องซ็อง เป็นเมืองในประเทศเกาหลีเหนือและเป็นเมืองศูนย์กลางของจังหวัดพย็องอันใต้ ตั้งอยู่ทางภาคตะวันตกของเกาหลีเหนือ ห่างจากกรุงเปียงยางไปทางทิศตะวันออกเฉียงเหนือ 32 กิโลเมตร ก่อตั้งขึ้นเมื่อ ธันวาคม ค.ศ. 1969 มีประชากรมากกว่า 100,000 คน
== การคมนาคม ==
สถานีรถไฟพย็องซ็องตั้งอยู่บนทางรถไฟสายพย็องนา
== ดูเพิ่ม ==
รายชื่อเมืองในประเทศเกาหลีเหนือ
จังหวัดพย็องอันใต้
จังหวัดพย็องอันใต้
นครในประเทศเกาหลีเหนือ
อันจู

อันจู (안주시, 安州市) เป็นเมืองแห่งหนึ่งในจังหวัดพย็องอันใต้ ประเทศเกาหลีเหนือ ตั้งอยู่พิกัดภูมิศาสตร์ที่ 39.62 เหนือ 125.66 ตะวันออก ประชากร ค.ศ. 2008 มีทั้งหมด 240,117 คน มีแม่น้ำช็องช็อนไหลผ่านเมือง
== อ้างอิง ==
จังหวัดพย็องอันใต้
นครในประเทศเกาหลีเหนือ
วงศ์ปลาไหลมอเรย์

ปลาไหลมอเรย์ หรือ ปลาหลดหิน (Moray eel, Moray) เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Muraenidae อยู่ในอันดับปลาไหล (Anguilliformes)
มีรูปร่างเรียวยาวเหมือนปลาไหลทั่วไป ไม่มีครีบอก ครีบหลังเชื่อมต่อกับครีบก้นและครีบหาง โดยมีจุดเด่นร่วมกันคือ มีส่วนปากที่แหลม ไม่มีเกล็ดแต่มีหนังขนาดหนาและเมือกลื่นแทน เหงือกของปลาไหลมอเรย์ยังลดรูป เป็นเพียงรูเล็ก ๆ อยู่ข้างครีบอกที่ลดรูปเหมือนกัน เลยต้องอ้าปากช่วยหายใจเกือบตลอดเวลา คล้ายกับการที่อ้าปากขู่ นอกจากนี้แล้วภายในกรามยังมีกรามขนาดเล็กซ้อนกันอยู่ข้างใน ซึ่งปกติจะอยู่ในช่วงคอหอย แต่จะออกมาซ้อนกับกรามใหญ่เมื่อเวลาอ้าปาก ใช้สำหรับจับและขบกัดกินอาหารไม่ให้หลุด
ปลาไหลมอเรย์เป็นปลาที่กินเนื้อเป็นอาหาร ออกหากินในเวลากลางคืน โดยการล่าเหยื่อด้วยการใช้ประสาทสัมผัสทางกลิ่น ที่เป็นแท่งเล็ก ๆ ยื่นอยู่ตรงปลายปาก 2 แท่ง คล้ายจมูก ซึ่งอวัยวะส่วนนี้มีความไวต่อกลิ่นมาก โดยเฉพาะกลิ่นคาวแบบต่าง ๆ เช่น กลิ่นเลือดหรือกลิ่นของสัตว์ที่บาดเจ็บมีบาดแผล อาหารได้แก่ ปลาทั่วไป รวมถึงสัตว์ที่มีกระดองแข็งเช่น กุ้ง, กั้ง, ปู รวมถึงหมึกด้วย
โดยปกติแล้วปลาไหลมอเรย์จะอาศัยอยู่ตามโพรงหินหรือซอกปะการังในแนวปะการัง โดยยื่นแต่เฉพาะส่วนหัวโผล่ออกมาราว 1/4 ของความยาวลำตัว พร้อมกับอ้าปากส่ายหัว เพื่อป้องกันถิ่นที่อยู่อาศัยและหาเหยื่อ ที่จะออกมาว่ายน้ำนั้นจะเป็นช่วงเวลากลางคืนที่หาอาหาร
ปลาไหลมอเรย์มีกรามที่แข็งแรงและฟันที่แหลมคม แม้จะมีหน้าตาน่ากลัว แต่ไม่ใช่เป็นปลาที่ดุร้าย กลับกันกลับเป็นปลาที่รักสงบ แต่จะจู่โจมใส่ผู้ที่บุกรุก โดยหลายครั้งที่นักประดาน้ำไปเผลอรบกวนโดยไม่ได้ตั้งใจ ก็อาจถูกกัดเป็นแผลเหวอะหวะถึงขั้นนิ้วขาดได้ เพราะฟันที่แหลมคมและการกัดที่ไม่ปล่อย และอีกช่วงที่ปลาไหลมอเรย์จะดุร้าย คือ ในฤดูผสมพันธุ์ 
ปลาไหลมอเรย์ มีทั้งหมดราว 70 ชนิด พบในทะเลเขตร้อนและอบอุ่นทั่วโลก ส่วนใหญ่มีสีสันและลวดลายสวยงามแตกต่างกันออกไปตามแตค่ละชนิดหรือสกุล แบ่งออกเป็น 2 วงศ์ย่อย ในบางชนิดที่มีขนาดเล็ก จะไม่ความยาวไม่เกิน 2 ฟุตและอาศัยอยู่ในแหล่งน้ำกร่อยหรือน้ำจืดได้ นิยมเลี้ยงเป็นปลาสวยงาม ขณะที่ชนิดที่มีขนาดใหญ่ที่สุด คือ ปลาไหลมอเรย์ยักษ์ (Gymnothorax javanicus) ยาวได้ถึง 3 เมตร น้ำหนัก 36 กิโลกรัม
== การจำแนก ==
วงศ์ย่อย Muraeninae
*Cirrimaxilla
*Diaphenchelys
*Echidna
*Enchelycore
*Enchelynassa
*Gymnomuraena
*Gymnothorax
*Monopenchelys
*Muraena
*Pseudechidna
*Rhinomuraena
*Scuticaria
*Strophidon
วงศ์ย่อย Uropteryginae
*Anarchias
*Channomuraena
*Uropterygius 
==รูปภาพ==
ไฟล์:0921 moray eel Dive2 (37216154286).jpg|ปลาไหลมอเรย์
ไฟล์:Yellow Margined Moray Eel.jpg|ปลาไหลมอเรย์ Yellow Margined
ไฟล์:Black Moray Eel - Muraena augusti.jpg|ปลาไหลมอเรย์ดำ
ไฟล์:Gymnothorax moringa fc.jpg|ปลาไหลมอเรย์จุด
ไฟล์:California Moray Eel (32582219365).jpg|ปลาไหลมอเรย์แคลิฟลอเนีย
== อ้างอิง ==
== แหล่งข้อมูลอื่น ==
ข้อมูลเพิ่มเติม 
อันดับปลาไหล
ปลาน้ำจืด
ปลาน้ำกร่อย
ปลาน้ำเค็ม
แคช็อน

แคช็อน  เป็นเมืองหนึ่งในจังหวัดพย็องอันใต้ ประเทศเกาหลีเหนือ
== ภูมิศาสตร์ ==
แคช็อนเป็นเมืองที่อยู่ในภูเขา มีแม่น้ำสำคัญได้แก่ แม่น้ำแทดงและแม่น้ำช็องช็อนไหลผ่าน พื้นที่ร้อยละ 61 ของเมืองเป็นป่า
== เศรษฐกิจ ==
แหล่งน้ำที่มีความอุดมสมบูรณ์และอ่างเก็บน้ำหลายแห่งตั้งอยู่ในแคช็อน การเกษตรได้รับการพัฒนาอย่างกว้างขวาง รวมทั้งปศุสัตว์และสวนผลไม้ เครื่องจักรกลและโลหะเป็นอุตสาหกรรมที่โดดเด่น การทำเหมืองแร่ก็ยังโดดเด่นมากขึ้น
== ค่ายคุก ==
มีค่ายคุกอยู่ 2 แห่งในแคช็อน
คุกทางการเมืองหมายเลข 14 เป็นคุกแรงงาน ห่างจากแคช็อนประมาณ 20 กิโลเมตร ตั้งอยู่ริมแม่น้ำแทดง นักเคลื่อนไหวเพื่อสิทธิมนุษยชน ชิน ดง-ฮย็อก เกิดในคุกนี้และได้รับการทรมาทรกรรมมานาน ก่อนที่เขาจะหลบหนี ญาติของเขาก็ถูกสำเร็จโทษเสียแล้ว
ค่ายคุกหมายเลข 1 เป็นคุกที่โครงสร้างซับซ้อน เพื่อป้องกันการหลบหนี ห่างจากแคช็อน 2.5 กิโลเมตร อี ซุน-อก ถูกจำคุกที่นี่อยู่ 6 ปี เธอให้พยานหลักฐานต่อหน้าวุฒิสภาสหรัฐอเมริกา
== ดูเพิ่ม ==
จังหวัดพย็องอันใต้
== อ้างอิง ==
คแคช็อน
คแคช็อน
รายชื่อโบราณสถานในจังหวัดจันทบุรี

== แหล่งข้อมูลอื่น ==
จันทบุรี
 
รายชื่อเกี่ยวกับจังหวัดจันทบุรี
รายชื่อโบราณสถานในจังหวัดฉะเชิงเทรา

== แหล่งข้อมูลอื่น ==
ฉะเชิงเทรา
 
รายชื่อเกี่ยวกับจังหวัดฉะเชิงเทรา
ปลาไหลช่อ

ปลาไหลช่อ (Freshwater moray, Freshwater snowflake eel, Indian mud moray; ) เป็นปลากระดูกแข็งขนาดเล็กชนิดหนึ่ง ในวงศ์ปลาไหลมอเรย์ (Muraenidae)
เป็นปลาไหลมอเรย์ขนาดเล็ก มีลำตัวสีน้ำตาลเข้ม บางตัวอาจมีจุดสีขาวหรือเหลืองเล็ก ๆ  กระจายไปทั่วลำตัว มีขนาดโตเต็มที่ประมาณ 2 ฟุต อายุขัยโดยเฉลี่ย 30 ปี
พบกระจายพันธุ์ในเขตร้อนเช่น อนุทวีปอินเดีย, เอเชียตะวันออกเฉียงใต้จนถึงอินโดนีเซีย
จัดเป็นปลาที่อาศัยในทะเลที่ใกล้กับชายฝั่ง ในบางตัวอาจเข้าไปอยู่ในแหล่งน้ำกร่อยหรือน้ำจืดเช่น ป่าชายเลนหรือตามปากแม่น้ำได้ เป็นปลาที่กินอาหารจำพวก ลูกปลาหรือปลาขนาดเล็กรวมทั้งเคยหรือกุ้งฝอยเป็นอาหาร โดยมักจะซ่อนตัวในท่อหรือโพรงต่าง ๆ ใต้น้ำ แล้วโผล่ออกมาเฉพาะแต่ส่วนหัว
เป็นปลาที่นิยมเลี้ยงกันเป็นปลาสวยงาม เป็นปลาที่ไม่พบบ่อยมากนัก แต่ก็มีราคาซื้อขายที่ไม่แพง แต่ปลาที่นำมาเลี้ยงนั้นจะต้องผ่านการปรับน้ำให้ดีเสียก่อน มิฉะนั้นปลาจะไม่สามารถปรับตัวได้และอ่อนแอลงเรื่อย ๆ จนกระทั่งตายในที่สุด
==อ้างอิง==
==แหล่งข้อมูลอื่น==
"Freshwater" Moray Eel 
วงศ์ปลาไหลมอเรย์
ปลาตู้
ปลาที่พบในประเทศอินเดีย
ปลาน้ำเค็ม
ปลาน้ำกร่อย
ปลาน้ำเค็ม
รายชื่อโบราณสถานในจังหวัดชลบุรี

== แหล่งข้อมูลอื่น ==
ชลบุรี
 
รายชื่อเกี่ยวกับจังหวัดชลบุรี
รายชื่อโบราณสถานในจังหวัดระยอง

== แหล่งข้อมูลอื่น ==
ระยอง
 
รายชื่อเกี่ยวกับจังหวัดระยอง
รายชื่อโบราณสถานในจังหวัดตาก

== แหล่งข้อมูลอื่น ==
ตาก
โบราณสถานในจังหวัดตาก
รายชื่อเกี่ยวกับจังหวัดตาก
รายชื่อโบราณสถานในจังหวัดชุมพร

== แหล่งข้อมูลอื่น ==
ชุมพร
 
รายชื่อเกี่ยวกับจังหวัดชุมพร
รายชื่อโบราณสถานในจังหวัดระนอง

== แหล่งข้อมูลอื่น ==
ระนอง
 
รายชื่อเกี่ยวกับจังหวัดระนอง
รายชื่อโบราณสถานในจังหวัดอุทัยธานี

== แหล่งข้อมูลอื่น ==
อุทัยธานี
 
รายชื่อเกี่ยวกับจังหวัดอุทัยธานี
คิม ชี-ฮู

คิม ชี-ฮู (Kim Shi-hoo; 김 시 후; เกิด 2 มกราคม ค.ศ. 1988) เป็นนักแสดงชาวเกาหลีใต้ เริ่มต้นการแสดงด้วยเรื่อง Sympathy for Lady Vengeance (2005), A Bloody Aria (2006), Sunny (2011) และได้แสดงละครซีรีส์ร่วมกับชัง กึน-ซ็อก ในละครเรื่อง Love Rain เขาได้แสดงทั้งบทพ่อและลูกในบทบาทของ อี ด็อง-อุก และ อี ซัน-ฮู
== ภาพยนตร์ ==
Steel Cold Winter (2013)
My Way (2011)
Sunny (2011)
The City of Violence (2006)
A Bloody Aria (2006)
Sympathy for Lady Vengeance (2005)
== ซีรีส์โทรทัศน์ ==
Love Rain (KBS/2012)
The Secret of Keu Keu Island (MBC, 2008)
Powerful Opponents (KBS2, 2008)
Sharp 1 (KBS, 2003)
== แหล่งข้อมูลอื่น ==
นักแสดงเกาหลีใต้
บุคคลที่เกิดในปี พ.ศ. 2531
เฮฟเวนแอนด์เฮลล์ (อัลบั้มแบล็กซับบาธ)

เฮฟเวนแอนด์เฮลล์ ( Heaven and Hell) เป็นสตูดิโออัลบั้มที่ 9 ของวงเฮฟวีเมทัลของอังกฤษ วงแบล็ก ซับบาธ วางขายในเดือน เมษายน 1980 เป็นอัลบั้มแรกที่ได้ร่วมงานกับ รอนนี เจมส์ ดิโอ
==รายชื่อเพลง==
ทุกเพลงแต่งโดย รอนนี เจมส์ ดิโอ, โทนี อิออมมี, บิล วอร์ด  และ กีเซอร์ บัทเลอร์. เนื่อร้องโดย รอนนี เจมส์ ดิโอ.
แผ่นหนึ่ง
"Neon Knights"&nbsp;– 3:54
"Children of the Sea"&nbsp;– 5:35
"Lady Evil"&nbsp;– 4:26
"Heaven and Hell"&nbsp;– 7:00
แผ่นสอง
"Wishing Well"&nbsp;– 4:08
"Die Young"&nbsp;– 4:46
"Walk Away"&nbsp;– 4:26
"Lonely Is the Word"&nbsp;– 5:53
==สมาชิก==
Ronnie James Dio – ร้อง
Tony Iommi – กีตาร์
Geezer Butler – เบส
Bill Ward – กลอง
Geoff Nicholls – คีย์บอร์ด
==อ้างอิง==
อัลบั้มเพลงของแบล็กซับบาธ
อัลบั้มเพลงในปี พ.ศ. 2523
นัมโพ

นัมโพ (ฮันกึล: 남포특급시, ฮันจา: 南浦特級市) เป็นเมืองในจังหวัดพย็องอันใต้ ประเทศเกาหลีเหนือ เป็นเมืองที่ได้รับการปกครองโดยตรงตั้งแต่ ค.ศ. 1980 - ค.ศ. 2004 หลังจากนั้นก็ได้เปลี่ยนเป็นเมืองพิเศษมาจนถึงปัจจุบัน นัมโพอยู่ห่างจากเปียงยาง 50 กิโลเมตร ใกล้ปากแม่น้ำแทดง เดิมนั้นเป็นหมู่บ้านตกปลาขนาดเล็ก ต่อมาได้เป็นเมืองท่าที่สำคัญที่สุดในเกาหลีเหนือ
== ภูมิศาสตร์ ==
นัมโพอยู่ห่างจากปากแม่น้ำแทดงประมาณ 15 กิโลเมตร ตั้งอยู่ริมแม่น้ำแทดง
== ภูมิอากาศ ==
== การแบ่งเขตการปกครอง ==
เขตวาอูโด (와우도구역/臥牛島區域)
เขตฮังกู (항구구역/港口區域)
เขตช็อลลีมา (천리마군; 千里馬郡)
เขตคังซอ (강서군; 江西郡)
เขตรยงกัง (룡강군/龍岡郡)
เขตแทอัน (대안군; 大安郡)
== การคมนาคม ==

สนามบิน ทางรถไฟ และฟรีเวย์สามารถเชื่อมต่อระหว่างนัมโพกับเปียงยางได้ สถานีรถไฟนัมโพอยู่บนเส้นทางรถไฟสายพย็องนัม
== สถานที่ ==

มีมหาวิทยาลัยมากมายในนัมโพ เช่น Nampho University, Sohae University, Samgwang College, Sunhwa College, Nampho University of Medicine, Nampho University of Agriculture, Nampo College of Shipping Industry, Nampho Building Materials College และ Nampo University of Fisheries
ส่วนสถานที่ท่องเที่ยวนั้น ประกอบไปด้วย วาอูโดเพลเชอร์กราวด์, เขื่อนนัมโพ, สุสานคังซอ เป็นต้น
== เมืองพี่น้อง ==
เทียนสิน, สาธารณรัฐประชาชนจีน
เซนต์ปีเตอส์เบิร์ก, รัสเซีย
เชียอูเตมปัน, เม็กซิโก
== อ้างอิง ==
== แหล่งข้อมูลอื่น ==
จังหวัดพย็องอันใต้
นครในประเทศเกาหลีเหนือ
จังหวัดปาปัว

ปาปัว (Papua) เป็นจังหวัดหนึ่งของประเทศอินโดนีเซีย เมืองหลักคือจายาปูรา มีพื้นที่ทั้งหมด 319,036.05 ตารางกิโลเมตร (123,181 ตารางไมล์) มีประชากรทั้งหมด 2,833,381 คน ภาษาที่ใช้คือภาษาอินโดนีเซีย
== ภูมิศาสตร์ ==

จังหวัดปาปัวมีอาณาเขตทางทิศเหนือติดกับมหาสมุทรแปซิฟิก ทิศตะวันออกติดกับประเทศปาปัวนิวกินี ทิศใต้ติดกับทะเลอาราฟูรา และทางทิศตะวันตกติดกับจังหวัดปาปัวตะวันตก
== หน่วยการบริหาร ==
พื้นที่จังหวัดปาปัวแบ่งออกเป็น 8 อำเภอหรือกาบูปาเต็น กับ 1 นครหรือโกตา
อำเภอ
นคร
จายาปูรา (Jayapura; เมืองหลัก)
== อ้างอิง ==
ปาปัว
เอดดี นิวตัน

เอดเวิร์ด อิเคม 'เอดดี' นิวตัน เกิดวันที่ 13 ธันวาคม ค.ศ. 1971 เป็นชาวเมือง แฮมเมอร์สมิท จากประเทศอังกฤษ นิวตันเริ่มเล่นฟุตบอลในปี ค.ศ. 1990 โดยเล่นให้กับ สโมสรฟุตบอลเชลซี เป็นสโมสรแรก ซึ่งเขาเล่นในตำแหน่ง กองกลาง แล้วได้เลิกเล่นฟุตบอลไปในปี ค.ศ. 2001 โดยนิวตันเป็นเพื่อนสนิทกับ โรแบร์โต ดี มัตเตโอ ตั้งแต่เล่นให้กับเชลซีในปี ค.ศ. 1990 แล้วในปี ค.ศ. 2008 ดิ มัตเตโอ ได้เป็นผู้จัดการทีมของ สโมสรฟุตบอลเวสต์บรอมมิชอัลเบียน ดิ มัตเตโอ จึงได้เรียกตัวนิวตันไปช่วยเป็นผู้ช่วยผู้จัดการทีมให้กับ เวสต์บรอมมิชอัลเบียน โดยทั้ง 2 คนได้ช่วยกันนำทีมเวสต์บรอมมิชอัลเบียนขึ้นมาสู่ชั้น พรีเมียร์ลีก ลีกฟุตบอลที่สูงสุดของประเทศอังกฤษ ได้สำเร็จในปลายปีฤดูกาล 2009-10 แล้วหลังจากนั้น ดิ มัตเตโอ ได้ย้ายมาเป็นผู้จัดการทีมของ สโมสรฟุตบอลเชลซี ในปี ค.ศ. 2012 ดิ มัตเตโอ ก็เลยเรียกนิวตันมาเป็นผู้ช่วยผู้จัดการทีมให้กับ สโมสรฟุตบอลเชลซี
==อ้างอิง==
[http://www.dailymail.co.uk/sport/football/article-2110452/Chelsea-bring-Eddie-Newton-help-Roberto-di-Matteo.html]
ผู้เล่นสโมสรฟุตบอลเชลซี
ผู้เล่นในพรีเมียร์ลีก
นักฟุตบอลชาวอังกฤษ
บุคคลที่เปลี่ยนไปนับถือศาสนาอิสลาม
กองกลางฟุตบอล
นักกีฬาจากลอนดอน
บุคคลจากแฮมเมอร์สมิท
เครื่องยนต์สันดาปภายนอก

เครื่องยนต์สันดาปภายนอก  (External  combustion engine)  เป็นเครื่องยนต์ที่การเผาไหม้เกิดขึ้นภายนอกเครื่องยนต์จากเชื้อเพลิงต่างๆ เช่น ถ่านหิน ไม้ น้ำมัน หรือเชื้อเพลิงอื่น ใช้พลังความร้อนจากการเผาไหม้เชื้อเพลิงเปลี่ยนสถานะของเหลวให้กลายเป็นไอน้ำแรงดันสูงก่อให้เกิดการเปลี่ยนเป็นพลังงานกลหมุนเครื่องยนต์ ข้อเสียของเครื่องยนต์แบบสันดาปภายนอกจะสูญเสียพลังงานความร้อนโดยเปล่าประโยชน์ไปมาก โทมัส นิวคอแมน  (Thomas Newcoman )ได้ประดิษฐ์เครื่องจักรไอน้ำซึ่งเป็นเครื่องยนต์ชนิดสันดาปภายนอกครั้งแรกในปี พ.ศ. 2248 และเป็นที่นิยมกันมาก และได้รับพัฒนาต่อโดยเจมส์ วัตต์
เครื่องจักรไอน้ำนับได้ว่าเป็นเครื่องจักรหรือเครื่องยนต์ยุคแรก ถูกนำไปใช้ใน รถจักรไอน้ำ รถไฟไอน้ำ เรือกลไฟ เครื่องจักรในโรงงานอุตสาหกรรม  เป็นต้น และเป็นจุดเริ่มต้นของอุตสาหกรรมสมัยใหม่
== อ้างอิง ==
เครื่องยนต์
เครื่องจักร
เครื่องยนต์สันดาปภายนอก
ซุนช็อน (ประเทศเกาหลีเหนือ)

ซุนช็อน เป็นเมืองในจังหวัดพย็องอันใต้ ประเทศเกาหลีเหนือ มีประชากร 437,000 คน
== การคมนาคม ==
ถนน
ทางรถไฟ: สถานีรถไฟซุนช็อน ตั้งอยู่บนเส้นทางรถไฟสายพย็องนา
จังหวัดพย็องอันใต้
นครในประเทศเกาหลีเหนือ
ท็อกช็อน

ท็อกช็อน เป็นเมืองในจังหวัดพย็องอันใต้ ประเทศเกาหลีเหนือ มีประชากรทั้งหมด 237,133 คน
จังหวัดพย็องอันใต้
นครในประเทศเกาหลีเหนือ
ใจสั่น

ใจสั่น (palpitation) เป็นอาการอย่างหนึ่ง หมายถึงการที่ผู้ป่วยรู้สึกถึงการเต้นของหัวใจ อาจมีสาเหตุจากหัวใจเต้นผิดจังหวะ เช่น เต้นเร็วผิดปกติ หรือไม่เต้นเป็นช่วงๆ หรืออาจเป็นจากความวิตกกังวลโดยไม่มีสาเหตุจากโรคทางกาย เมื่อมีอาการใจสั่นอาจมีอาการอื่นร่วม เช่น เวียนศีรษะ หายใจลำบาก เป็นต้น โรคที่ทำให้มีอาการใจสั่นมีหลายอย่าง นับรวมถึงโรคหลอดเลือดหัวใจ หอบหืด ถุงลมโป่งพอง มะเร็งปอด และอื่นๆ อีกมาก
หัวใจเต้นผิดจังหวะ
อาการและอาการแสดงที่เกี่ยวกับระบบไหลเวียนโลหิต
อาการปวดเค้นหัวใจ

อาการปวดเค้นหัวใจ (angina pectoris) คืออาการเจ็บหน้าอกอย่างหนึ่งซึ่งเป็นผลจากการขาดเลือดของกล้ามเนื้อหัวใจ ส่วนใหญ่มีสาเหตุมาจากการอุดตันหรือหดเกร็งของหลอดเลือดหัวใจ สาเหตุส่วนใหญ่ของอาการปวดเค้นหัวใจคือโรคหลอดเลือดหัวใจ ซึ่งเป็นผลจากการเกิดการแข็งของหลอดเลือดหัวใจ คำภาษาอังกฤษของอาการปวดเค้นหัวใจคือ angina pectoris มาจากคำภาษาลาตินว่า "angere" ("บีบรัด") ประกอบกับคำว่า pectus ("อก") ดังนั้นอาจแปลตามรูปศัพท์ได้ว่าอาการปวดเหมือนถูกบีบรัดหน้าอก
ความรุนแรงของความเจ็บปวดมีความสัมพันธ์กับความรุนแรงของการขาดออกซิเจนของกล้ามเนื้อหัวใจอยู่บ้างเพียงเล็กน้อย (หมายความว่าแม้จะมีอาการปวดรุนแรง แต่อาจไม่เป็นหัวใจขาดเลือดก็ได้ และผู้ป่วยหัวใจขาดเลือด อาจไม่เจ็บหรือเจ็บไม่มากก็ได้)
อาการปวดที่เป็นมากขึ้นๆ ("crescendo") อาการปวดที่เป็นมากขึ้นทันทีทันใดขณะไม่ได้ออกแรงหรือพัก และอาการปวดที่เป็นอยู่นานกว่า 15 นาที เป็นอาการของอาการปวดเค้นไม่เสถียร ("unstable angina") (มักนับรวมกับโรคอื่นๆ ที่ใกล้เคียงกันเป็นกลุ่มภาวะกล้ามเนื้อหัวใจขาดเลือดเฉียบพลัน) อาการเช่นนี้มีโอกาสสูงที่จะเป็นจากการมีกล้ามเนื้อหัวใจตายเหตุขาดเลือด จำเป็นต้องได้รับการตรวจจากแพทย์โดยด่วน ส่วนใหญ่เบื้องต้นมักถือว่าเป็นหัวใจขาดเลือดไว้ก่อน
== อ้างอิง ==
== อ่านเพิ่มเติม ==
Information on ACTION - A Coronary Disease Trial Investigating Outcome with Nifedipine GITS in Patients with chronic stable angina pectoris 
== แหล่งข้อมูลอื่น ==
British Heart Foundation - Angina 
Angina Pectoris Animation Video 3D 
โรคหัวใจขาดเลือด
แสมขาว

แสมขาว  เป็นพืชในป่าชายเลน สูงได้ถึง 30 เมตร พบได้ทั้งบริเวณหาดทรายและหาดเลนรากแผ่เป็นร่างแห และมีรากหายใจเป็นแท่งโผล่ขึ้นมา ใบมีลักษณะยาวรีกว่าแสมแบบอื่นๆ ใบจะซีดและมีสีอ่อนกว่าแสมดำและแสมทะเล ใบหนา อวบน้ำ ป้องกันการสูญเสียน้ำ มีต่อมเกลือ ขับเกลือออกทางผิวใบ ดอกสีขาวเหลือง มีสี่กลีบแบบเดียวกับแสมทะเลแต่ช่อดอกของแสมขาวเป็นช่อยาวกว่า ผลเป็นทรงหยดน้ำ ยาวกว่าผลแสมดำ ผลลอยน้ำได้
==การใช้ประโยชน์==
แสมขาวมีสารแทนนิน ใช้ในการฟอกหนังได้  แสมขาวเป็นไม้โตเร็ว ใช้ปลูกร่วมกับ Sonneratia และ Rhizophoraเพื่อป้องกันชายฝั่ง . ใช้ทำถ่านได้ไม่ดีนัก สารสกัดจากแก่นใช้เป็นยา ผลนำมาต้ม รับประทานได้ แต่ไม่นิยมนำมาทำขนมลูกแสมเท่ากับผลแสมดำ
==อ้างอิง==
จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว. 2549 หน้า 154
สมุนไพร
วงศ์เหงือกปลาหมอ
พืชที่รับประทานได้
จังหวัดพย็องอันเหนือ

พย็องอันเหนือ เป็นจังหวัดหนึ่งในประเทศเกาหลีเหนือ มีเมืองเอกชื่อ ชินอึยจู เป็นจังหวัดหนึ่งของประเทศเกาหลีจนถึง ค.ศ. 1945 หลังจากนั้น ก็ได้กลายเป็นจังหวัดหนึ่งของเกาหลีเหนือมาจนถึงปัจจุบัน
== ภูมิศาสตร์ ==
แม่น้ำยาลูกั้นพรมแดนระหว่างจังหวัดพย็องอันเหนือกับประเทศจีน พย็องอันเหนือมีพรมแดนติดกับจังหวัดชากังและจังหวัดพย็องอันใต้
== การแบ่งเขตการปกครอง ==
=== นคร ===
ชินอึยจู (เมืองเอก)(신의주시/新義州市)
ช็องจู(정주시/定州市)
คูซ็อง(구성시/龜城市)
=== อำเภอ ===
อำเภอชังซ็อง(창성군/昌城郡)
อำเภอช็อลซัน(철산군/鐵山郡)
อำเภอช็อนมา(천마군/天摩郡)
อำเภอฮยังซัน(향산군/香山郡)
อำเภอคูจัง(구장군/球場郡)
อำเภอควักซัน(곽산군/郭山郡)
อำเภอนย็องบย็อน(녕변군/寧邊郡)
อำเภอพักช็อน(박천군/博川郡)
อำเภอพีฮย็อน(피현군/枇峴郡)
อำเภอพย็อกดง(벽동군/碧潼郡)
อำเภอรยงช็อน(룡천군/龍川郡)
อำเภอซักจู(삭주군/朔州郡)
อำเภอชินโด(신도군/薪島郡)
อำเภอซ็อนช็อน(선천군/宣川郡)
อำเภอแทช็อน(태천군/泰川郡)
อำเภอแทกวัน(대관군/大館郡)
อำเภอทงชัง(동창군/東倉郡)
อำเภอทงนิม(동림군/東林郡)
อำเภออึยจู(의주군/義州郡)
อำเภออุนจ็อน(운전군/雲田郡)
อำเภออุนซัน(운산군/雲山郡)
อำเภอย็อมจู(염주군/鹽州郡)
== อ้างอิง ==
 
พย็องอันเหนือ
อาการปวดเค้นไม่เสถียร

อาการปวดเค้นไม่เสถียร (unstable angina) เป็นอาการปวดเค้นหัวใจอย่างหนึ่งซึ่งผู้ป่วยมีอาการแบบไม่เสถียร (เจ็บหน้าอกโดยที่ไม่ได้อยู่ในภาวะที่กล้ามเนื้อหัวใจต้องการออกซิเจนมากกว่าปกติ ("ทำงานหนัก") ) เป็นโรคหนึ่งซึ่งถูกจัดอยู่ในกลุ่มภาวะกล้ามเนื้อหัวใจขาดเลือดเฉียบพลัน
ภาวะนี้อาจแยกจากกล้ามเนื้อหัวใจตายเหตุขาดเลือดชนิดไม่พบคลื่น Q ได้ยาก
== อ้างอิง ==
โรคหัวใจขาดเลือด
ถนนจตุรทิศ

ถนนจตุรทิศ (Thanon Chaturathit) เป็นถนนสายหนึ่งในกรุงเทพมหานคร มีระยะทางประมาณ 4 กิโลเมตร แนวเส้นทางเริ่มต้นจากแยกราชปรารภ ในเขตราชเทวี ไปทางทิศตะวันออก ผ่านจุดตัดแยกเข้าสู่ถนนดินแดงตัดใหม่ มีสายแยกเข้าสู่แยกประชาสงเคราะห์ในพื้นที่เขตดินแดง แนวถนนเส้นหลักเข้าสู่พื้นที่เขตห้วยขวาง ผ่านจุดตัดกับถนนอโศก-ดินแดง และจุดตัดทางแยกกับถนนเพชรอุทัย ที่แยกมารยาทดี ตัดกับซอยพระราม 9 ซอย 8 ที่ แยกอาร์ซีเอ, ถนนริมคลองสามเสน ที่แยกโรงพยาบาลปิยะเวท และไปสิ้นสุดที่การควบรวมกันกับถนนพระราม 9
ถนนแห่งนี้เป็นส่วนหนึ่งของ โครงข่ายจตุรทิศ ฝั่งตะวันออก ซึ่งเป็นโครงการอันเนื่องมาจากพระราชดำริในพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่ออำนวยความสะดวกรวดเร็วในการเดินทางระหว่างฝั่งตะวันตกและฝั่งตะวันออกของกรุงเทพมหานคร โดยก่อสร้างบนพื้นที่เหนือบึงมักกะสัน ทอดยาวไปในตามแนวใต้ทางยกระดับของทางพิเศษศรีรัช ถนนจตุรทิศได้เปิดให้ใช้คมนาคมช่วงแรก (จุดเริ่มต้นทางทิศตะวันตก-จุกลับรถก่อนถึงจุดตัดถนนอโศก-ดินแดง) เมื่อวันที่ 15 พฤษภาคม พ.ศ. 2547 และช่วงที่สอง จนถึงจุดตัดถนนพระราม 9 เมื่อวันที่ 12 พฤษภาคม พ.ศ. 2548 ส่วนในช่วงที่สาม (บริเวณถนนส่วนที่เหลือทั้งหมด) ได้เปิดให้ใช้ใน พ.ศ. 2548 เช่นกัน
==บันทึก==
==อ้างอิง==
จตุรทิศ
ถนนในเขตราชเทวี
โครงการอันเนื่องมาจากพระราชดำริ
แนวพระราชดำริ
การใส่ท่อช่วยหายใจ

การใส่ท่อช่วยหายใจคือการใส่ท่อช่วยหายใจซึ่งทำจากพลาสติกหรือยางเข้าไปในหลอดลมเพื่อให้ผู้ป่วยมีทางหายใจที่เปิดตลอดเวลา หรือใช้เป็นทางในการให้ยาบางอย่าง ส่วนใหญ่ใช้กับผู้ป่วยที่ป่วยหนักเฉียบพลัน บาดเจ็บเฉียบพลัน หรือได้รับยาระงับความรู้สึก เพื่อเป็นทางในการช่วยหายใจ และป้องกันการสูดสำลัก หรือป้องกันไม่ให้ทางหายใจถูกปิดกั้น ที่ทำบ่อยที่สุดคือการใส่ท่อช่วยหายใจทางปาก ซึ่งจะใส่ท่อช่วยหายใจผ่านปาก ผ่านกล่องเสียง เข้าไปยังหลอดลม ทางอื่นเช่นใส่ทางจมูก เป็นต้น นอกจากนี้ยังมีวิธีที่ต้องผ่าตัด เช่น การผ่าเปิดช่องที่เยื่อคริโคไทรอยด์ (cricothyroidomy) ซึ่งมักใช้ในกรณีฉุกเฉิน และการผ่าเปิดช่องที่หลอดลม (tracheostomy, "การเจาะคอ") ซึ่งมักทำในกรณีที่คาดว่าจำเป็นจะต้องใส่ท่อช่วยหายใจอยู่เป็นเวลานาน วิธีใส่ท่อช่วยหายใจแบบที่ต้องผ่าตัดนี้อาจทำในกรณีฉุกเฉินหากการใส่ด้วยวิธีปกติไม่ประสบผลสำเร็จ
ภาวะแทรกซ้อนที่อาจพบได้ของการใส่ท่อช่วยหายใจมีตั้งแต่ภาวะแทรกซ้อนเล็กน้อยเช่นฟันหัก หรือเนื้อเยื่อของทางเดินหายใจส่วนบนบาดเจ็บ หรือภาวะแทรกซ้อนที่อาจมีอันตรายถึงชีวิตได้เช่นการสูดสำลักจากกระเพาะอาหารเข้าไปยังปอด หรือใส่ท่อช่วยหายใจไม่เข้าหลอดลมแต่ไปเข้าหลอดอาหารแทนทำให้ร่างกายขาดออกซิเจน ดังนั้นการประเมินว่าผู้ป่วยที่กำลังจะได้รับการใส่ท่อช่วยหายใจอาจมีกายวิภาคของทางเดินหายใจที่ไม่ปกติหรือปัจจัยอื่นๆ ที่เกี่ยวข้องจึงมีความสำคัญอย่างมากก่อนที่จะใส่ท่อช่วยหายใจ หากเป็นไปได้จำเป็นจะต้องมีแผนทางเลือกสำหรับกรณีใส่ท่อช่วยหายใจไม่สำเร็จเอาไว้ด้วยเสมอ
อุปกรณ์การแพทย์
วิสัญญีวิทยา
หัตถการในเวชศาสตร์ฉุกเฉิน
การปฐมพยาบาล
เวชบำบัดวิกฤต
Medical equipment
Oral and maxillofacial surgery
โสตศอนาสิกวิทยา
หัตถการของระบบหายใจ
Respiratory therapy